29.4.2014 Jurnalul Oficial al Uniunii Europene L 127/39 DIRECTIVA 2014/42[UE A PARLAMENTULUI EUROPEAN ȘI A CONSILIULUI din 3 aprilie 2014 privind îngheţarea și confiscarea instrumentelor și produselor infracțiunilor săvârșite în Uniunea Europeană PARLAMENTUL EUROPEAN ȘI CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 82 alineatul (2) şi articolul 83 alineatul (1), având în vedere propunerea Comisiei Europene, după transmiterea proiectului de act legislativ către parlamentele naționale, având în vedere avizul Comitetului Economic şi Social European ()), având în vedere avizul Comitetului Regiunilor (?), hotărând în conformitate cu procedura legislativă ordinară (), întrucât: (1) Câștigul financiar constituie principalul motiv care stă la baza criminalității organizate transfrontaliere, inclusiv a organizațiilor criminale de tip mafiot. Prin urmare, autoritățile competente ar trebui să dispună de mijloacele de a depista, îngheța, gestiona și confisca produsele provenite din săvârșirea de infracțiuni. Cu toate acestea, prevenirea şi combaterea eficace a criminalității organizate ar trebui realizate prin neutralizarea produselor provenite din săvârşirea de infracțiuni și, în anumite cazuri, ar trebui extinse la toate tipurile de bunuri care provin din activități infracționale. (2) Activitatea grupurilor infracționale organizate nu este limitată de frontiere, aceste grupuri achiziționând tot mai mult bunuri în alte state membre decât cele în care sunt constituite, precum şi în țările terțe. Există o necesitate crescândă pentru o cooperare internațională eficientă în domeniile recuperării bunurilor şi asistenței juridice reciproce. (3) Una dintre cele mai eficace metode de combatere a criminalității organizate constă în prevederea unor sancţiuni juridice severe în cazul săvârşirii unor astfel de infracțiuni, precum şi identificarea eficace, înghețarea și confiscarea instrumentelor utilizate pentru săvârșirea infracțiunii și a produselor provenite din săvârşirea acesteia. (4) Deşi statisticile existente sunt limitate, sumele recuperate corespunzătoare produselor provenite din săvârşirea de infracțiuni în Uniune par mici şi insuficiente în raport cu valoarea estimată a acestora. Studiile au arătat că, deși reglementate de legislaţia Uniunii şi prevăzute de legislațiile naționale, procedurile de confiscare rămân insuficient utilizate. (5)  Adoptarea unor norme minime va armoniza regimurile privind înghețarea şi confiscarea din statele membre şși va facilita, astfel, încrederea reciprocă și cooperarea transfrontalieră eficientă. () JO C 299, 410.2012, p. 128. () JO C 391, 18.12.2012, p. 134. (') Poziția Parlamentului European din 25 februarie 2014 (nepublicată încă în Jurnalul Oficial) și Decizia Consiliului din 14 martie 2014.